OGASUN ETA FINANTZAKO SAILBURUAK (Gatzagaetxebarria Bastida) (EAJ, 2014-06-13):
Eskerrik asko legebiltzarburu andrea.
Pinedo andrea, lehenengo eta behin, ez nator bat zure hitzaldiaren hasierarekin. Esan duzunean leial ez dugula jokatu, ezeztatu egiten dut eta ezeztatu egiten dut borobil, informazioa eduki dugunean, sakon eta ondo eman dugu aldundiei.
Orduan, zuzendu egin behar zaitut zeren hori ez delako informazio zuzena. Guk hor zintzo eta argi jokatu dugu (...) ekonomikoaren aldaketan lortu behar genuen akordioak lortzeko.
Bigarrena, aipatu duzunean Herri Dirubideen Kontseiluan otsailean hitz egindako proposamenaren bati buruz. Hau da, Gipuzkoako aldun nagusiak proposatutakoa, Garitano jauna proposatutakoa. Aurrerako eztabaidan ere erantzun nizun, (...) nitzan nire eginkizunetan eta proposamen bat egin nuen martxoaren 21ean hiru aldun nagusiri.
Aldundi nagusiek erantzun didate niri zuk zure galderaren ostean. Apirilaren erdian, ez dakit, Aste Santu inguruan, baina aurrera eduki genuen galderaren ostean, Gipuzkoako aldun nagusiak ez zuen ikusten guk proposatutako proposamena, da protokoloa nola jokatu gure elkarlanean eta lan batzordea sortu. Bizkaiko aldun nagusia ados zetorren, Arabako aldun nagusiak ere orokorrean ados, ñabardura txiki batzuekin.
Horren ostean, gero, maiatzean erantzun jaso eta gero eta hau berria da, eduki genuen aurreko eztabaida apirilaren 11n uste dut izan zela. Beste proposamen bat egin genuen batzorde bat sortzeko, baina esan genuen bezala aurreko eztabaidan, aurrerako proposamenean, aldun nagusiak egindako proposamenean eta nik egindako proposamenak edukietan ez dira osorik berdinak, badaukate antzerakotasun bat, baina berdina ez.
Aipatu duzuna burujabetzari buruzko horrek gauzak, guk hori isladatzen dugu ponentzia politikoa, parlamentuan, burujabetzari buruzko Estatuko marko politikoaren aldaketa, guk uste duguna eta proposamena egin geniona –bigarrenean, esan didazun moduan– maiatzean hiru aldun nagusiei.
Lan batzordetik batzordera pasatzea, lan taldeak egin beharrean batzorde bat egitea eta hor eztabaidatzeko eta aztertzeko elkarlanean, koordinazioan, ekonomia eta finantzario gaiak orokorrean dauzkaguna Estatuarekiko harremanetan eta eskatzen dutenak konpontzeko adostasun osoa.
Hau da, ahoz batekotasuna behar dutenak eta horretarako, horri buruz hiru aldun nagusiak balorazio positibo bat egin zuten eta horren ostean informazioa ere eman nahi dizut, batzar bat egon da maiatzaren amaieran, hilearen azkeneko bi egunetan, harreman finantzarioak zein egoeretan dauden eta zein arazoetan gauden.
Eta hiru aldundiak daukate informazioa eta dokumentazio guztia, zein arazorekin gauden une honetan gure harreman finantzarioetan. Emanda daude eta hiru ogasun aldunak daukate informazio zehatza horri buruz.
Eta zentzu horretan ere aste honetan bidali dugu hiru aldundietara, hiru aldun nagusiei proposamen hori, antzerakoa, onartu zena eta baloratu zena ondo erabat antolatuta erabaki proposamen moduan datorren, hurrengo Herri-Dirubideen Kontseiluan onartzeko batzorde hori. Proposamen bat egin diogu hiru aldun nagusiei eta uste dut han onartuko dela.
Eta ez nator ere bat aipatu duzuna ez dagoela informaziorik elkarlanarik ez dagoela. Ezin da besterik izan, zeren bestela ez bagenuke hori edukiko, inola ere ezingo genuke akordiorik lortu.
Ze gauza bat da gogoan eduki behar duguna beti, adostasun osoa ahoz batez onartu behar diren gauzetan ezin da alde bakarrez jokatuz.
Orduan, zentzuak esaten duen moduan, informazioa dena daukagu, berdina eta denok daukagu zein arlotan dauzkagun diferentziak gure harreman finantzarioetan Estatuarekin, nola ez gauza bategatik.
Zentzunezkoa da kupoa aldundiak ordaintzen dute, nola ez dugu eta nola ez dute informazio edukiko aldun nagusiak, kupoaren ardura zuzena eta kupoa aldundiak ordaintzen badute Estatuari, zuzenean. Eta orduan, une honetan gaude.
Hori antzinako eztabaida bat da eta arazoak, eta ezberdintasunak eta diferentziak hor daudenak aspaldikoak dira, ez dira errazak konpontzen, iritzi ezberdinak daude eta gainera bere zailtasuna dago ere beste alde batetik ahots batekotasun hori behar delako adostasun osoa behar denean edonork dauka iritzi kontrakoa jartzeko ahalmena eta iritzi kontrako horrek suposatzen duena da ezin dela inolako erabakirik hartu.
Orduan, bide horretan gaude eta lan hori eginda daukagu, esan dut, aste honetan bidali dugu proposamena, ildo berdinetik aurrera bidalitakoa, baina jada artikulatua, erabaki proposamen moduan hurrengo herri-dirubideen batzordean, batzordea sortzeko eta une honetan batzordea nahiz eta formalki osatuta ez egon, batzar batzuk egon dira maiatzaren azkenean eta informazio zehatz daukagu, aldundiak honetaz eta aldundiak, esan dudan moduan, nola ez dute edukiko jakituri guztia eta informazio guztia zeren beraiek dira ordaintzen dutenak harreman finantzarioaren arabera kupoa Estatuari.
Guk egiten duguna da tresna moduan jokatu. Baina azkenean ordaintzen dutenak hiru lurralde historikoetako aldundiak dira.
Eskerrik asko.